QORTI TAL-MAĠISTRATI (GĦAWDEX) ĠURISDIZZJONI SUPERJURI SEZZJONI ĠENERALI MAĠISTRAT DOTTOR PAUL COPPINI LL.D. Illum l-Erbgħa, 6 ta' Diċembru 2017 Ċitazzjoni Numru: 9/2005 PC W. R. Mons. Arċ.

Dr. Joseph Calafato Melillo Fenech vs Carmel u Margaret konjuġi Calafato; John u Helen konjuġi Calafato; u Dottor Monica Calafato għal kull interess li jista' jkollha

Il-Qorti, Rat iċ-Ċitazzjoni li permezz tagħha l-attur, wara li ppremetta: Illi l-attur huwa proprjetarju gtal-fond numru erbatax (14) jew numru verjuri Triq Mons. Luiġi Vell, Marsaxlokk Għawdex li in parti jiġi sottostanti għal fond proprjeta' tal-konvenuti hawn taħt imsemmija; Illi l-konvenuti huma proprjetarji tal-fond numru għaxra (10) jew numru verjuri Triq Mons. Luiġi Vella, Marsaxlokk, Għawdex; Illi l-konvenuti jew l-awturi tagħhom fit-titolu għamlu xogħolijiet strutturali fil- liema fond tagħhom konsistenti f'demolizzjoni rikostruzzjoni saret differentement minn kif il-fond kien kostruwit qabel; Illi meta saru dawn ix-xogħolijiet strutturali l-konvenuti jew l-awturi tagħhom fit- titolu fetħu numru ta' twieqi li mil-fond tagħhom iħarsu fuq il-bitħa tal-konvenut liema twieqi qatt ma kienu jeżistu qabel; Illi barra minn hekk tieqa żgħira li kienet eżistenti fit-tieni sular (first floor level) tal-fond tal-konvenuti l-qadim, u li kienet tħares fuq il-bitħa ta' l-attur reġgħet

in parti u rikostruzzjoni

Paġna 1 minn 9

il-konvenuti

interpelazzjonijiet

inbniet iżda saret ferm akbar minn li kienet qabel, b'mod li ġie aggravat is-servitu godenti minn l-istess tieqa; Illi dawn ix-xogħolijiet u servitujiet ġodd krejati jew aggravati kif fuq imsemmi saru mingħajr il-kunsens ta' l-attur u kontra r-rieda tiegħu, ovvjament bi preġudizzju għad-drittijiet ta' l-attur; jimblokkaw Illi minkejja diversi permanentement dawn it-twieqi, kif ukoll sabiex iċekknu d-daqs tat-tieqa li kienet iffurmata mill-ġdid għad-daqs li kienet qabel il-konvenuti baqgħu inadempjenti; Illi l-konvenuta Monica Calafato kiened sid tal-fond meta saru x-xogħolijiet, din qed tiġi mħarrka għal kull interess li jista' jkollha, sabiexs il-ġudizzju jkun integru u sabiex jiġu evitati l-pluratlita' ta' kawżi.

Talab lill-konvenuti jgħidu għaliex m'għandiex din il-Qorti: 1.

Tiddikjara illi l-aperturi ossia twieqi ġodda li ġew miftuħa minnhom u li mil- fond tagħhom fuq deskritt jħarsu għal fuq il-fond ta' l-attur fuq imsemmi saru bi ksur għad-drittijiet ta' l-attur bħala sid ta' dak il-fondl, peress illi jikkrejaw servitu li qatt ma kien jeżisti qabel għad-dannu tas-sid;

Tiddikjara illi t-tieqa fit-tieni sular (first floor level) tal-konvenutii u li tħares għal ġo fond ta' l-atturi, kif mibnija mill-ġdid hija wkoll bi ksur tad-drittijiet ta' l-attur bħala sid ta' dak il-fond peress illi hija ferm akbar minn dik li kien hemm qabel u għalhekk tiggrava severament is-servitu li kien jeżisti għad- dannu tas-sid attur;

Tikkundanna lil konvenut sabiex fi żmien qasir u perentorju li jiġi lilom prefiss jimblokkaw permanentement dawn l-aperturi ossia twieqi ffurmati ġodda u li ma kienux jeżistu qabel, filwaqt illi jerġgħu jċekknu t-tieqa msemmija fit-tieni sular (first floor level) għad-daqs li kienet qabel ma tneħħiet u reġgħet inbniet;

Tinnomina perit arkitett sabiex jissorvelja x-xogholijiet kollha;

F'każ illi l-konvenuti ma jwettqux dak lilhom ordnat per konsegwenza tat- tielet talba fuq imsemmija tawtorizza lill-attur jagħmel dawk ix-xogħolijiet hu anke fil-proprjeta' tal-konvenuti a spejjeż ta' l-istess konvenuti.

Bl-ispejjeż kollha nkluża VAT u bl-inġunzjoni tal-konvenuti minn issa għas- subizzjoni.

Rat id-Dikjarazzjoni tal-fatti ta' l-attur, konfermata bil-ġurament tiegħu.

Rat in-Nota tal-Eċċezzjonijiet tal-konvenuti li biha eċċepew:

Paġna 2 minn 9

Illi ċ-ċitazzjoni odjerna hija preskritta ai termini ta' l-Artikli 534 u 535 tal-

Kodiċi Ċivili Kap. 16 tal-Liġijiet ta' Malta;

Mingħajr preġudizzju għas-suespost, preliminarjament,

illi ċ-ċitazzjoni odjerna hija nulla ai termini ta' l-Artikolu 789 tal-Kodiċi Ċivili Kap. 16 tal- Liġijiet ta' Malta, stante illi, fost oħrajn, il-permessi kif formulati ma jidentifikawx la l-proprejta' illi allegatatment hija ta' l-attur u wisq anqas il- proprjeta' illi allegatament hija tal-konvenuti;

Mingħajr preġudizzju għas-suespost, preliminarjament, illi l-eċċipjenti Dottor Monica Calafato ma hix l-leġittimu kontradittur fil-kawża odjerna stante illi hija m'għandha l-ebda relazzjoni ġuridika ma' l-attur u m'għandha l-ebda interess ġuridiku fil-kawża odjerna kif rikjest mil-liġi stante illi ma hix proprjetarja u għalhekk għandha tiġi liberata mill-osservanza tal-ġudizzju;

Illi, mingħajr preġudizzju għas-suespost, il-kawża odjerna ġiet ippreżentata ntempestivament stante illi għall-kuntrarju ta' dak premess mill-attur, il- konvenuti, qatt ma ġew interpellati dwar il-mertu in kawża;

Illi, mingħajr preġudizzju għas-suespost, il-konvenuti jeċċepixxu illi meta l- attur akkwista l-proprjeta' tiegħu mingħand il-predeċessur tiegħu fit-titolu, huwa akkwista l-imsemmi fond "tale quale fl-istat preżenti", u ċioe kif kien bil-proprjeta' tal-konvenuti mibnija u kompluta u bl-aperturi u bis-servitujiet kollha eżistenti;

Illi, mingħajr preġudizzju għas-suespost, il-konvenuti jeċċepixxu ilil x- xogħolijiet kollha illi saru fil-proprjeta' tal-konvenuti saru bil-kunsens u bl- approvazzjoni ta' l-awtur fit-titolu;

Illi, mingħajr preġudizzju għas-suespost, t-talbiet attriċi huma nfondati fil-fatt

u fid-dritt kif jiġi dettaljatament pruvat waqt is-smiegħ tal-kawża.

Salvi eċċezzjonijiet ulterjuri.

Rat id-Dikjarazzjoni tal-fatti tal-istess konvenuti kkonfermata bil-ġurament ta' John Calafato.

Rat is-sentenza in parte tagħha tat-8 ta' Mejju 2007 dwar l-ewwel tliet eċċezzjonijiet preliminari.

Rat id-digriet tagħha tal-24 ta' Ottubru 2017 fejn ħalliet il-kawża għal-lum għas- sentenza.

Rat in-Noti tal-Osservazzjonijiet rispettivi tal-kontendenti.

Paġna 3 minn 9

Rat l-atti l-oħra kollha tal-kawża.

Ikkunsidrat: Illi permezz ta' din il-kawża l-attur qed jitlob it-tneħħija ta' dak li qed jallega li huma servitujiet illegali li ġew ikkreati mill-konvenuti fil-kors tar-rikostruzzjoni tal-fond tagħhom imsemmi fiċ-ċitazzjoni.

L-attur qed jilmenta minn żewġ twieqi li nfetħu fil-fond tal-konvenuti, li reġa' nbena wara li l-fond il-qadim li kien hemm qabel, twaqqa'.

Dawn it-twieqi jagħtu għal fuq bitħa li tiġi fil-fond sottostanti, proprjeta' tal-attur.

Il-konvenuti li ma kienx hemm opposizzjoni mill-awtur fit-titolu tal-attur għal dawn it-twieqi, li saru minflok oħrajn li kien hemm tal-istess daqs fil-fond l-antik qabel ma twaqqa'.

Is-sentenza preliminari tat-8 ta' Mejju 2007 ittrattat l-ewwel tliet eċċezzjonijiet l- tal-konvenuti.1 Kien hemm pero' eċċezzjoni preliminari oħra dwar intempestivita' tal-azzjoni, li permezz tagħhom l-konvenuti jgħidu li qatt ma ġew interpellati mill-attur dwar din il-kwistjoni qabel ma ġiet istitwita l-kawża.

Huwa minnu li ma jirriżultax li kienet saret xi nterpellazzjoni ġudizzjarja qabel ma ġiet intavolata l-kawża presenti.

Pero' bil-mod kif il-konvenuti ddefendew ruħhom għat-talbiet tal-attur, ma jidhirx li huma qatt kienu lesti li jaċċetawhom u b'hekk tiġi evitata din il-kawża.

Għalhekk din l-eċċezzjoni wkoll, ser tiġi respinta.

Niġu issa għall-mertu.

Il-kawża proposta mill-attur hija l-hekk imsejħa azzjoni negatorja.

Paġna 4 minn 9

Mhux kontestat li l-attur huwa s-sid tal-fond sottostanti dak tal-konvenuti, li għal fuqu infetħu t-twieqi lamentati minnu.

Huwa akkwista dan il-fond permezz ta' kuntratt ta' donazzjoni tas-16 ta' Novembru 1996, mingħand zijuh il-W.

R. Mons. Anton Melillo Fenech.4 Jirriżulta għalhekk li l-ewwel rekwiżit sabiex tirnexxi din l- azzjoni, u ċioe' dak tal-prova tat-titolu fl-attur fuq il-fond li għal fuqu jinsabu miftuħa dawn it-twieqi, ġie sodisfatt.

It-tieni rekwiżit huwa li l-attur irid juri li qed isofri restrizzjoni fit-tgawdija ta' din il-proprjeta' tiegħu.

L-attur qed jilmenta li meta saret ir-rikostruzzjoni tal-fond tal-konvenuti, tieqa li kien hemm fit-tieni sular, li kienet tagħti għal fuq il-bitħa interna tiegħu, tkabbret iżjed minn dik li kien hemm fil-fond oriġinali.

Isostni wkoll li tieqa oħra fit-tielet sular mibni mill-konvenuti, tagħti wkoll għal fuq l- istess bitħa, fejn qabel ma kien hemm l-ebda bini fil-fond tal-konvenuti.5 L-artikolu 475 tal-Kodiċi Ċivili jipprovdi illi: "Kull min ghandu jedd ta' servitu' ghandu jinqeda b'dan il-jedd skont it- titolu tieghu, u ma jista' jaghmel la fil-fond servjenti u anqas fil-fond dominanti ebda tibdil li jista' jtaqqal izjed il-piz tal-fond servjenti."

Kif qalet l-Onorabbli Qorti tal-Appell fil-kawża: "Theresa Gouder Valletta vs Carmel Montebello" deċiża fl-20 ta' Settembru 1982,6 it-twessiegħ ta' tieqa jew iż-żieda fin- numru ta’ twieqi jirrendu s-servitu’ aktar gravuża u oneruża, u min jagħmel dan

ix-xogħol irid jirriduċi kollox fid-dimensjoni ta’ qabel.

Il-posizzjoni legali dwar twieqi miftuħa f’fond sovvrapost għal ieħor, tidher li

llum tinsab kristalizzata b’dak li ddeċidiet il-Prim’ Awla tal-Qorti Ċivili tat-30 ta’

Ottubru 2003 fis-sentenza tagħha fil-kawża fl-ismijiet: "Maria Concetta

Lee Manara et vs Maggur Peter Paul Rowley et noe.7 fejn ċaħdet it-teżi tal-

4 Ara kopja esebita bħala Dok.

39 – 40 tal-proċess 5 Ara ritratti esebiti mill-attur permezz tan-Nota tiegħu tal-21 ta' Novembru 2016 a fol.

LXVI.ii.142 7 Konfermata fl-Appell fit-3.11.2006

Paġna 5 minn 9

konvenuti, u ċioe' li l-proprjeta' tagħhom tgawdi dritt fuq il-bitħa tal-atturi, minħabba s-sovraposizzjoni tad-diversi appartamenti.

Infatti ngħad illi: "Fis-sistema tal-ligi taghna, min hu sid l-art huwa sid l-arja sovrastanti, izda peress li l- proprjeta' testendi b'mod vertikali u mhux orizontali, l-izvillup ta' dik l-arja irid isir b'mod li ma jkun hemm ebda invazzjoni jew intraspezzjoni tal-arja u l-proprjeta' tal-gar.

Persuna li jizviluppa l-arja tieghu ma jistax, fil-konfini tal-arja tieghu ma' dik tal-gar, jiftah twieqi ghal fuq l-ispazju zviluppat tal-gar.

Kaz simili għal dan hu dak deciz mill-Onorabbli Qorti tal-Appell fil-kawża "Melillo Fenech vs Tyrer" fl-1 ta' Awissu, 1966.

F'dik il-kawza, l-attur kellu dar b'zewg sulari u, f'okkazzjoni minnhom, zamm l-ewwel sular ghalih (li mieghu kien hemm bitha) u biegh lill- konvenut it-tieni sular bl-arja b'kollox.

Il-konvenut ried jizviluppa dik l-arja billi jibni sular gdid.

Dan seta' jaghmlu, izda gie mwaqqaf mill-attur milli jiftah aperturi godda ghal fuq il- bitha tieghu.

L-Onorabbli Qorti tal-Appell qablet mat-tezi tal-attur, u peress li l-ligi Maltija tadotta s-sistema ta' "vertical ownership", osservat li jekk il-konvenut ried jizviluppa l-arja tieghu u jiftah twieqi, kellu jigbed il-hitan lura b'mod li t-twieqi jigu jaghtu ghal fuq terrazzin tieghu u b'distanza li trid il-ligi mill-hajt divizorju (art.

(Is-sentenza li kienet tat l-ewwel Qorti u li giet ampjament kwotata mill-konvenut fin-Nota tal- Osservazzjonijiet taghhom kienet giet revokata mill-Onorabbli Qorti tal-Appell fis-sentenza msemmija li enuncjat il-principju fuq indikat).

Fil-kawża "Apap vs Galea", deciza mill-Onorabbli Qorti tal-Appell fl-24 ta' Marzu, 1975, dan il-principju gie konfermat u ntqal li sid il-bitha ghandu l-proprieta' tal-arja sovrastanti, tant li l-proprjetarju tal-fond sovrastanti lanqas jista' jonxor mit-twieqi tal-fond tieghu ghall-fuq il-bitha ta' haddiehor minghajr il-kunsens ta' dan!

F'din il-kawza wkoll, il- konvenut ma thalliex jizvilluppa l-arja tieghu b'mod li jiftah twieqi ulterjuri fuq il-bitha tal- attur.

Dan il-principju gie segwit f'kawzi ohra bhal "Vella Friggieri vs Schembri Diacono", deciza mill-Onorabbli Qorti tal-Appell fil-11 ta' Gunju, 1971, u "Valletta vs Bonavia Bundy", deciza minn din il-Qorti fl-20 ta' Lulju, 1992.

Fil-fatt, gie deciz ukoll li anke fejn l-arja ta' fuq il-bitha tkun giet mibjugha lill-proprjetarju tal-fond sovrastanti, dan ikun ifisser biss li ghandu dritt jiehu l-arja u d-dawl bit-twieqi tieghu, izda mhux ukoll id-dritt ta' introspezzjoni gol-fond ta' tahtu – "Magrin vs Muscat", deciza

mill-Onorabbli Qorti tal-Appell fil-5 ta' Ottubru, 1998.

F'dan il-kaz l-arja ta’ fuq il-bitha

tal-atturi ma gietx trasferita lill-konvenuti u dawn, ghalhekk, mhux biss m’ghandhom ebda

dritt ta’ introspezzjoni, izda lanqas id-dritt li jifthu twieqi jew aperturi ghal fuq l-arja

proprjeta’ tal-atturi.

Issa, jista’ jkun minnu li l-awtoritajiet sanitarji accettaw pjanti li jista’ jkun li jkunu juru

twieqi fuq proprjetajiet ta’ terzi; dana peress li tali twieqi ma jigux dikjarati li jaghtu fuq

proprjeta’ ta’ terzi fil-pjanti li jigu sottomessi.

Dan, pero’, ma jfissirx li b’daqshekk l-

awtoritajiet tas-sanita’ jkunu qed jawtorizzaw tali ftuh indipendentement mid-drittijiet ta’

Il-permessi tal-awtoritajiet kompetenti johorgu "saving third party rights", u dawn

m’ghandhomx dritt jimponu servitu’ ta’ ftuh ta’ aperturi fuq proprjeta’ ta’ terzi … Is-

Paġna 6 minn 9

servitujiet ma jistghu qatt jigu prezunti, izda l-ezistenza taghhom irid jigi pruvat b'mod car, u l-akkwist irid jirrizulta b'xi wiehed millmodi li tippermetti l-ligi.

Kif intwera, mhux bizzejjed li wiehed ikollu l-arja fuq fond biex b'hekk ikun intitolat jizvilluppa dik l-arja u jiftah twieqi fuq arja ta' terzi; id-dritt ta' zvillupp ta' arja ma jaghtix ukoll id-dritt ta' ftuh ta' twieqi fuq proprieta' tal-vicin, u dan id-dritt irid ikun rizervat espressament u koncess mit-terzi."

L-aqwa prova ta' x'kien hemm fil-fond illum tal-konvenuti, jagħtihielna x-xhud John Azzopardi Arnaud, li trabba u għex f'dan il-fond li kien mikri lil ġenituri tiegħu sa ma żżewweġ.

Infatti jispjega li: "Kellna s-sular ta' isfel, ma kellniex kmamar ta' rqad hemm isfel, kellna kuritur, toilet u kcina u bitha fuq wara, imbaghad fuq, titla' fuq issib, titla' t-tarag, issib karma fil-genb, issib kamra f'genb iehor, imbaghad issib setah, setah kbir, u ssib tliet (3) ikmamar ta' rqad ..."8 Dwar xi twieqi kien hemm fuq in-naħa ta'wara tal-fond, ix-xhud kompla jfisser li: "It-twieqi kien hemm wahda ghal fuq it-terrazzin, wahda li kienet tigi fuq id-dar tal- Arcipriet, (b'referenza għall-attur), kienet tigi fil-barumbara, tieqa wahda kien hemm, voldieri, ha nithadtu sewwa, l-Arcipriet ahna ma konniex narawh u hu ma kienx jara lilna, fhimta, biex narawh iridu nitilghu seba' (7) filati mbaghad nittawlu go hwejjgu ...".9 Huwa jiddeskrivi din it-tieqa bħala li: "...ma kenitx tinfetah, tieqa hekk u ma kienx hemm twieqi go fiha, kull ma kellha hadida hekk ghan-nofs...Kull ma kienet, kienet qisha zewg (2) piedi b'pied u nofs."10 Tarcisja Williams:, zija tal-attur, kienet midħla tal-post tal-attur meta kienet żgħira, għax f'dawk iż-żminijiet kienet toqgħod ftit passi biss 'il bogħod minnu, kienet ta' spiss tmur għand iz-zija tagħha li kienet toqgħod fih, u anke tilgħab mat-tfal tal- okkupanti tal-fond sovrastanti, illum tal-konvenuti.

Hija taqbel max-xhud hawn fuq imsemmi li l-fond tal-konvenuti dakinhar kellu biss tieqa waħda tagħti għal fuq il-fond tal-attur: "It-terrazzin kellu l-faccata tieghu bieb zghir u tieqa zghira u hemmhekk għall-bitha ta' dak ma kien hemm xejn ghax dak kien miftuh, qsari kien hemm biss."11

Koger Enriquez Calafato, omm l-attur, tiftakar iż-żewġ fondi f'idejn il-familja tagħha.

Ta' isfel kien taz-zija tagħha Tereza Idrisu, u ta' fuq taz-ziju tagħha, u kien mikri

għand il-familja Azzopardi Arnaud.

Dwar x'aperturi seta' kien hemm fil-fond tal-konvenuti,

"Niftakar illi mill-proprjeta' taz-ziju Spir, illum kif ghedt hija ta’ Giovann Calafato, kien

hemm tieqa wahda zghira illi nikkalkula kienet gholja madwar tlett (3) filati u ma kinitx

8 Ara deposizzjoni tiegħu tat-8.02.2011 a fol.

89 11 Ara deposizzjoni tagħha a fol.

Paġna 7 minn 9

Niftakarha fil-fatt tieqa' b'erbgha (4) hgigiet zghar u mizbugha lewn kafalletti..."12 Ix-xhieda l-oħra prodotti mill-attur, u ċioe' l-Monsinjur Anton Melillo Fenech, l-awtur fit-titolu tal-attur, u Costantina Grech, li fi tfulita kien toqgħod fil-post tal-attur, ma tantx kienu ta' għajnuna għat-teżi tiegħu, peress li ma taw ebda tifsira ta' x'aperturi seta' kien hemm fil-fond tal-konvenuti jagħtu għal fuq il-bitħa tal-attur.

It-tieni rekwiżit għas-suċċess ta' kawża bħal din jidher li ġie sodisfatt ukoll, billi jirriżulta mill-provi li fejn qabel ma l-konvenuti wettwu x-xogħolijet ta' rikostruzzjoni tal-fond tagħhom, kien hemm biss tieqa waħda żgħira tagħti għal fuq il-fond tal-attur, issa jeżistu żewġ twieqi, waħda fit-tieni sular ikbar minn dik preċedenti, u oħra fit-tielet sular, li nbena biss fil-kors ta' din ir-rikostruzzjoni.13 Jispetta issa lill-konvenuti li jiġġustifikaw l-eżistenza ta' dawn iż-żewġ twieqi li għandhom jagħtu għal fuq il-bitħa tal-attur.

Fin-Nota tal-Eċċezzjonijiet tagħhom il-konvenuti jiddefendu ruħhom f'dan ir-rigward billi jgħidu li kien hemm il- kunsens tal-awtur fit-titolu tal-attur għal dawn it-twieqi, billi dan kien jaf bihom u qatt ma oġġezzjona għall-ftuħ tagħhom.

Imma fuq dan, Marsaskala Gauci ma ġie mistoqsi xejn fil-kontro-eżami li sarlu mill-konvenuti,14 u għalhekk dak li allega l-konvenut John Calafato f'dan is-sens ma jistax jittieħed bħala li ġie ippruvat.

Fl-istess Nota tal-Eċċezzjonijiet tagħhom il-konvenuti jsostnu wkoll li ġialadarba l-attur xtara l-fond tiegħu bħala "tale quale," u dakinhar dawn it-twieqi kienu ġia jeżistu, issa ma jistax jilmenta minnhom.

Huwa minnu illi fil-kuntratt ta' donazzjoni li biha akkwista l-attur jingħad li dan il-fond kien qed jiġi trasferit lilu "… bid-drittijiet u pertinenzi kollha tieghu u tale quale fl-istat prezenti."15 Pero' dan ma jfissirx li minn dikjarazjoni bħal din għandhom jibbenefikaw il-konvenuti, terzi għall-partijiet fil-kuntratt u estraneji għalih, għax tali klawsola tkun saret biss biex teżenta lid-donatur milli jagħti garanzija li l-post ma kienx fih xi difetti latenti.

Barra minn hekk ma nġiebet ebda prova li dawn it-twieqi kienu ġia nfetħu meta sar dan il-kuntratt.

Dan kollu jfisser li l-konvenuti ma rnexxielhomx iġibu prova sodisfaċenti biex jikkumbattu l-presunzjoni li l-fond servjenti tal-attur ma setgħax jitgħabba b'iżjed servitujiet milli kien hemm oriġinajament, u dan kif imfisser mir-Ricci fil-bran hawn fuq ċitat.

Għal dawn il-motivi, tiddeċidi l-kawża billi, filwaqt illi tiċħad il-bqija tal-

eċċezzjonjiet tal-konvenuti mhux indirizzati fis-sentenza preliminari tagħha tat-8

ta' Mejju 2007, tilqa' t-talbiet attriċi fil-konfront tal-konvenuti kollha, apparti

dottor Monica Calafato, li ġiet liberata mill-osservanza tal-ġudizzju b'dik is-sentenza,

12 Ara affidavit tagħha a fol.

149 13 Infatti Carmel Calafato, jammetti fid-deposizzjoni tiegħu in kontro-eżami illi f'dan is-sular kien hemm biss xi kamra li pero' ma kenitx tagħti għal fuq il-bitħa tal-attur ( a fol.222).

111 - 112 15 Ara kopja tal-kuntratt a fol.

Paġna 8 minn 9

Tiddikjara illi l-apertura ossia tieqa ġdida fit-tielet sular li ġiet miftuħa mill- konvenuti u li mill-fond tagħhom deskritt fiċ-ċitazzjoni tħares għal fuq il- fond tal-attur imsemmi fl-istess ċitazzjoni, saret bi ksur tad-drittijiet tal-attur bħala sid ta' dak il-fond, peress li tikkreja servitu' li qatt ma kien jeżisti qabel għad-dannu tas-sid;

Tiddikjara illi t-tieqa fit-tieni sular (first floor level) tal-konvenuti u li tħares għal ġo l-fond tal-attur, kif mibnija mill-ġdid, hija wkoll bi ksur tad-drittijiet tal- attur bħala sid ta' dak il-fond, peress illi hija ferm ikbar minn dik li kien hemm qabel u għalhekk taggrava severement is-servitu' li kien jeżisti, għad- dannu tas-sid attur;

Tikkundanna lill-konvenuti sabiex fi żmien xahrejn mid-data ta' din is- sentenza, jimblokkaw permanentement it-tieqa fit-tielet sular iffurmata ġdida u li ma kenitx teżisti qabel, filwaqt illi jerġgħu iċekknu t-tieqa msemmija fit- tieni sular għad-dimensjonijiet preċedenti, u ċioe' b'għoli ta' tliet filati u wisgħa ta' pied u nofs;

Tinnomina lill-A.I.C. Guido Calafato biex jissorvelja x-xogħolijet meħtieġa; u 5.

F'każ li l-konvenuti ma jwettqux dak lilhom hawn ordnat per konsegwenza tat-tielet talba, tawtorizza lill-attur sabiex jagħmel dawk ix-xogħolijiet hu, a spejjeż tal-konvenuti.

Bl-ispejjeż, apparti dawk ta' Dottor Monica Calafato, li għandu jissoportihom l-attur, billi din ġiet imħarka inutilment, ikunu a karigu tal-konvenuti.

(ft) Paul Mc Alister (ft) Silvio Farrugia Cardona

D/Reġistratur

Vera Betts Għar-Reġistratur 06.12.2017 – Sup9.2005 – W.R. Mons. Arc.

Paġna 9 minn 9